Jamhuuriyada Somaliland waxaa ka jira nidaam xisbi siyaasad badan kuwaasi oo utartama xilka dowlada. Sida ku xusan sharciga dastuurka Somaliland ka jira sadex xisbi siyaasad kaliya. Xisbiga Kulmiye (Kulmiye Nabad, Midnimo iyo horumar), xisbiga wadanka ka taliya maanta 2020 kaasi oo hogaamiyo Muuse Biixi Cabdi. Xisbiga UCID (Ururka Caddaalada iyo Daryeelka). Waxaa xisbigan hogaamiya Faysal Cali Waraabe. Xisbiga Wadani (Wadani) kaasi oo hogaamiyo Cabdiraxmaan Maxamed Cabdulaahi (Cabdiraxmaan Cirro). Tan iyo wakhtigii dadka Soomaalidu qaateen xoriyada waxaa jiray xisbiyo siyaasadeed. Sanadkii 1969kii ayaa waxaa talada wadanka la wareegay Golaha Sare Kacaanka (SRC) kuwaasi oo dhowr nooc oo xisbiyo ah soo bandhigay; sida Xisbigii Kacaanka Hantiwadaaga. Si kastaba ha ahaatee, waxaa wadanka Soomaaliya ugu horeeyay Xisbiga SYL, kuwaasi oo ahaa xisbigii la dagaalamay gumaystihii wadanka. Markii Jaale Siyaad Barre la wareegay talada wadanka, waxaa meesha ka baxday dhamaan xisbiyadii bulshada ee madaxa banaanaa, wakhtigaasi oo wadanka Soomaaliya iskubedelay nidaamka shuuciyada ee laga keenay wadanka Ruushka iyo Shiinaha. Ka dib, markii uu dhacay dagaalkii sokeeye ee wadanka sanadkii 1991kii ayaa waxaa meesha ka baxday dhamaanba nidaamkii dowladnimo ee wadanka Soomaaliya.